ҰБТ-да ереже бұзған 98 талапкер аудиториядан шығарылды
DATE: 15:21, 13 Ақпан 2023 | GMT +5
TITLE: ҰБТ-да ереже бұзған 98 талапкер аудиториядан шығарылды
URL: https://kaz.inform.kz/news/ubt-da-erezhe-buzgan-98-talapker-auditoriyadan-shygaryldy_a4035144/
META: DATE: 15:21, 13 Ақпан 2023 | GMT +5
TOTAL WORDS: 197
AUTHOR(S):
TEXT: «Тестілеу кезінде ережелерді бұзғаны үшін 98 адам аудиториядан шығарылып, нәтижелері жойылды. Сондай-ақ, 62 адам тыйым салынған заттарды кіргізбекші болған, олар да ҰБТ тапсыру мүмкіндігінен айырылды», - деді Ұлттық тестілеу орталығының директоры Руслан Емелбаев орталық коммуникациялар қызметінде. Оның айтуынша, ҰБТ штаттық режимде және еш форс мажорсыз өткен. Тестілеу «1 компьютер – 2 камера – 1 тестіленуші» қағидасымен ұйымдастырылады. «Тест тапсыру орнында негізгі камерадан басқа, тестіленушінің дыбысы мен қозғалысын жазу үшін алдыңғы вебкамера орнатылады. Фронталды вебкамера талапкердің жеке басын сәйкестендіруге және ҰБТ кезінде бөгде адамдардың кіруін болдырмау үшін қажет. Сондай-ақ бұл қағидат емтихан тапсыру барысына бақылау жүргізу және тестілеудің ашықтығын қамтамасыз ету үшін қажет. Қабылданған шаралар арқасында қаңтар ҰБТ-ның қорытындылары бойынша бөгде адамдарды кіргізуге тырысу фактісі анықталған жоқ. Естеріңізге сала кетсем, 2022 жылы барлық 5 тестілеу қорытындысы бойынша тек 1 факті тіркелген еді. Айта кетейік, қаңтар айындағы ҰБТ-ны 123 мың адам тапсырды. Тестілеу қорытындысы бойынша 102 мыңға жуық талапкер шекті балл жинады, бұл қатысушылардың жалпы санының 83%-ын құрайды. Ал 21 мыңнан астамы шекті балл жинай алмады. Жалпы ҰБТ орташа балы - 76. Ең жоғары балл – 139, оған Қазақстан бойынша 5 талапкер қол жеткізген. Сондай-ақ, IELTS сынағынан 5. 5 және 5. ұпай алған талапкерлер ағылшын тілінен ҰБТ тапсырмауы мүмкін
